Abǒg tē hálā Dávid ǎ yombo yǎ, a dzyé yǎ ai məlú á nyɔ́l á túd, ńdɔ a ngávə́ mɔ́n wōē Salomóŋ étɔá ńkúkúmá yǎ Ísraɛ̂l. 2Ńdɔ a ngáman kóǎn bə̄dzóē yā Ísraɛ̂l bə́sə ai bəfada ai bəlevíta. 3Ńdɔ̄ bə́ ngábɔ zitɔ́g bəlevíta yā ókalǎ bisəb məwóm mə́lɛ́ ai mvug á yób. Á man bə́ ngáman láŋ bə́sə, ńdɔ̄ bə́ ngákwí bod bakúda məwóm mə́lɛ́ ai bakúda mwom, á zāŋ dzābán bod bakúda məwóm mə́bɛ̄ ai bakúdā bə́nyi ḿbɔ̄ bə́ bɔ bisíé yā ndá Ǹtondôbə; bakúdā bə́sama bə́ tɔ̄á bəsaŋ bəkálada ai bətsíg miǹtól, 5Bakúdā bə́tán bə́ tɔ̄á bəbaala mim̀bɛ́, bakúdā bə́nyi bə́ luugu Ǹtondôbə ai byə́m mə́zíg yā Dávid a ngáman kom ásū tē. 6Ńdɔ̄ Dávid a ngáman kab bəlevíta ngab ngab anə́ bɔ́n bə́ Lévi bə́ nə́: Gershôn, Kehat ai Merari. 7Asú Gershônit: Laédân bân Shiméi. 8Mɔ́n Laédân: Yehiel, é mod ósú, Zétam ai Yoel, bod bə́lɛ́. 9Bɔ́n bə́ Shiméi: Shelomith, Haziel ai Harân: bod bə́lɛ́. Ḿbɔ̄ bə́ nə́ bə̄dzóē yā ndâ bod Laédân. 10Bɔ́n bə́ Shiméi: Yahat, Ziza, Yéush Beria: bɔ́n bə́ Shiméi bálā bod bə́nyi. 11Yahat ǹtól, Ziza a tsâ, Yéush bân Berira bá ndzí kig byé abuí bɔ́n, ńdɔ̄ bə́ ngáláŋ bɔ́ bə́sə̄ á táŋ ndâ bod dzyǎ. 12Bɔ́n bə́ Kehat: Amram Yisehar, Hébron ai Uziel, bod bə́nyi.